Fostul primar din Baia Mare, Cătălin Cherecheș, este adus azi în România pentru a ispășirea pedepsei la care a fost condamnat de instanțele clujene.
"În urma cooperării poliţieneşti internaţionale dintre Poliţia Română şi structurile de poliţie din Germania, precum şi a deciziei justiţiei germane, o escortă a Poliţiei Române îl va aduce în ţară pe bărbatul din Baia Mare, în vederea executării mandatului, la o dată ce va fi stabilită de comun acord, cu partenerii germani", a precizat astăzi Poliţia România.
Amintim, Cherecheș a fost condamnat în 24 noiembrie anul trecut, de către Curtea de Apel Cluj, definitiv, la cinci ani de închisoare cu executare pentru luare de mită, dar a fugit din țară cu puțin timp înainte de pronunțarea sentinței. A fost localizat după câteva zile în Germania și a fost reținut.